CELEX: 62013TA0348
Language: el
Date: 2014-09-24 00:00:00
Title: Υπόθεση T-348/13: Απόφαση του Γενικού Δικαστηρίου της 24ης Σεπτεμβρίου 2014 — Kadhaf Al Dam κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα ληφθέντα λόγω της καταστάσεως στη Λιβύη — Δέσμευση κεφαλαίων και οικονομικών πόρων — Υποχρέωση αιτιολογήσεως — Προφανές σφάλμα εκτιμήσεως — Περιορισμός των αποτελεσμάτων της ακυρώσεως στον χρόνο — Εξωσυμβατική ευθύνη)

3.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 388/16
            
         Απόφαση του Γενικού Δικαστηρίου της 24ης Σεπτεμβρίου 2014 — Kadhaf Al Dam κατά Συμβουλίου
   (Υπόθεση T-348/13) (1)
   
   ((Κοινή εξωτερική πολιτική και πολιτική ασφάλειας - Περιοριστικά μέτρα ληφθέντα λόγω της καταστάσεως στη Λιβύη - Δέσμευση κεφαλαίων και οικονομικών πόρων - Υποχρέωση αιτιολογήσεως - Προφανές σφάλμα εκτιμήσεως - Περιορισμός των αποτελεσμάτων της ακυρώσεως στον χρόνο - Εξωσυμβατική ευθύνη))
   2014/C 388/20
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Ahmed Mohammed Kadhaf Al Dam (Κάιρο, Αίγυπτος) (εκπρόσωπος: H. de Charette, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης (εκπρόσωποι: A. Vitro και V. Piessevaux)
   
      Αντικείμενο
   
   Αφενός, μερική ακύρωση της αποφάσεως 2011/137/ΚΕΠΠΑ του Συμβουλίου, της 28ης Φεβρουαρίου 2011, σχετικά με περιοριστικά μέτρα λόγω της κατάστασης στη Λιβύη (ΕΕ L 58, σ. 53), του κανονισμού (ΕE) 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (ΕΕ L 58, σ. 1), της αποφάσεως 2013/182/ΚΕΠΠΑ του Συμβουλίου, της 22ας Απριλίου 2013, για την τροποποίηση της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη (ΕΕ L 111, σ. 50), του εκτελεστικού κανονισμού (ΕΕ) 689/2014 του Συμβουλίου της 23ης Ιουνίου 2014 για την εφαρμογή του άρθρου 16, παράγραφος 2, του κανονισμού (ΕΕ) 204/2011 (ΕΕ L 183, σ. 1), και της αποφάσεως 2014/380/ΚΕΠΠΑ του Συμβουλίου της 23ης Ιουνίου 2014, για την τροποποίηση της απόφασης 2011/137 (ΕΕ L 183, σ. 52), καθόσον οι συγκεκριμένες πράξεις αφορούν τον προσφεύγοντα-ενάγοντα και, αφετέρου, αξίωση αποκαταστάσεως της ζημίας που αυτός υπέστη από τις ως άνω πράξεις.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει τις αποφάσεις 2013/182/ΚΕΠΠΑ του Συμβουλίου, της 22ας Απριλίου 2013, και 2014/380/ΚΕΠΠΑ του Συμβουλίου, της 23ης Ιουνίου 2014, για την τροποποίηση της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη, καθόσον διατήρησαν το όνομα του Ahmed Mohammed Kadhaf Al Dam στους καταλόγους των παραρτημάτων II και IV της αποφάσεως 2011/137/ΚΕΠΠΑ του Συμβουλίου, της 28ης Φεβρουαρίου 2011, σχετικά με περιοριστικά μέτρα λόγω της κατάστασης στη Λιβύη.
            
         
               2)
            
            
               Ακυρώνει τον εκτελεστικό κανονισμό (ΕΕ) 689/2014 του Συμβουλίου, της 23ης Ιουνίου 2014, για την εφαρμογή του άρθρου 16, παράγραφος 2, του κανονισμού (ΕΕ) 204/2011, καθόσον διατήρησε το όνομα του Kadhaf Al Dam στον κατάλογο του παραρτήματος III του κανονισμού (ΕΕ) 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη.
            
         
               3)
            
            
               Οι έννομες συνέπειες της αποφάσεως 2013/182, της αποφάσεως 2014/380 και του εκτελεστικού κανονισμού 689/2014 διατηρούνται όσον αφορά τον Kadhaf Al Dam έως την παρέλευση της προθεσμίας ασκήσεως αιτήσεως αναιρέσεως κατά της παρούσας αποφάσεως ή, σε περίπτωση εμπρόθεσμης ασκήσεως αιτήσεως αναιρέσεως, έως την έκδοση της σχετικής αποφάσεως του Δικαστηρίου.
            
         
               4)
            
            
               Απορρίπτει την προσφυγή-αγωγή κατά τα λοιπά.
            
         
               5)
            
            
               Ο Kadhaf Al Dam καταδικάζεται στα δικαστικά έξοδα του Συμβουλίου της Ευρωπαϊκής Ένωσης και φέρει τα δικά του δικαστικά έξοδα όσον αφορά την αξίωση αποζημιώσεως.
            
         
               6)
            
            
               Το Συμβούλιο καταδικάζεται στα δικαστικά έξοδα του Kadhaf Al Dam και φέρει τα δικά του δικαστικά έξοδα όσον αφορά το ακυρωτικό αίτημα.
            
         
      (1)  ΕΕ C 298 της 12.10.2013.